CELEX: 62011TN0486
Language: ro
Date: 2011-09-02 00:00:00
Title: Cauza T-486/11: Acțiune introdusă la 2 septembrie 2011 — Telekomunikacja Polska/Comisia

19.11.2011   
            
            
               RO
            
            
               Jurnalul Oficial al Uniunii Europene
            
            
               C 340/27
            
         Acțiune introdusă la 2 septembrie 2011 — Telekomunikacja Polska/Comisia
   (Cauza T-486/11)
   2011/C 340/56
   Limba de procedură: engleza
   
      Părțile
   
   
      Reclamantă: Telekomunikacja Polska SA (Varșovia, Republica Polonă) (reprezentanți: M. Modzelewska de Raad, P. Paśnik, S. Hautbourg, avocați, C. Vajda, QC și A. Howard, barrister)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               Anularea în întregime a Deciziei C(2011) 4378 final a Comisiei din 22 iunie 2011; cu titlu subsidiar
            
         
               —
            
            
               anularea în întregime a articolul 2 din decizia atacată; sau cu titlu subsidiar
            
         
               —
            
            
               reducerea în mod corespunzător a amenzii prevăzut în decizie; și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv se întemeiază pe
               
                           —
                        
                        
                           o eroare de drept și de raționament, întrucât Comisia nu a demonstrat niciun interes legitim pentru a iniția o investigare și pentru a adopta o decizie de constatare a unei încălcări în raport cu comportamentul istoric;
                        
                     
         
               2.
            
            
               Prin intermediul celui de al doilea motiv se invocă faptul că
               
                           —
                        
                        
                           articolul 2 din decizia atacată contravine articolului 6 din Convenția europeană a drepturilor omului (numită în continuare „CEDO”) și/sau articolului 47 din Carta drepturilor fundamentale a Uniunii Europene (numită în continuare „Carta”), întrucât o acuzație în materie penală este stabilită de un organ administrativ, și anume Comisia, iar nu de o instanță independentă care să îndeplinească garanțiile prevăzute la articolul 6;
                        
                     
         
               3.
            
            
               Prin intermediul celui de al treilea motiv se invocă faptul că
               
                           —
                        
                        
                           articolul 2 este nul, întrucât Comisia nu a respectat dreptul la apărare al reclamantei în cursul procedurii administrative, prin faptul că nu și-a precizat poziția cu privire la circumstanțele agravante și atenuante în vederea calculării amenzii;
                        
                     
         
               4.
            
            
               Prin intermediul celui de al patrulea motiv se solicită:
               
                           —
                        
                        
                           reducerea nivelului amenzii pentru motivul că Comisia a săvârșit o eroare în aprecierea gravității încălcării și că a încălcat principiul proporționalității atunci când a stabilit nivelul de bază al amenzii:
                           
                                       (a)
                                    
                                    
                                       neluarea în considerare a faptului că încălcarea a implicat diferite practici având durate și intensități diferite;
                                    
                                 
                                       (b)
                                    
                                    
                                       erori de apreciere în constatarea faptului că încălcarea a avut un impact negativ real asupra concurenței și consumatorilor de pe piața relevantă.
                                    
                                 
                     
         
               5.
            
            
               Prin intermediul celui de al cincilea motiv se solicită:
               
                           —
                        
                        
                           o reducere a nivelului amenzii pentru motivul că Comisia nu a luat în considerare în mod corespunzător și echitabil circumstanțele atenuante:
                           
                                       (a)
                                    
                                    
                                       Comisia nu a recunoscut măsurile compensatorii adoptate de reclamantă sub forma unor investiții substanțiale pentru a îmbunătăți infrastructurile în bandă largă în Polonia în beneficiul concurenților și al consumatorilor;
                                    
                                 
                                       (b)
                                    
                                    
                                       Comisia nu a recunoscut încetarea voluntară a încălcării;
                                    
                                 
                                       (c)
                                    
                                    
                                       Comisia nu a recunoscut oferta de angajamente propusă de reclamantă.